《奉送景升西上》
宋代·沈辽

京口杨夫子，知名三十秋。青衫尚为邑，相见松江头。

倾盖曾未久，欢若平生游。适当及瓜代，浩然治西舟。

荐章满公车，行想拜恩休。万里起跬步，青云眇难俦。

余方归东路，于此怅夷犹。行觞莫辞醉，分袂云间楼。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。